Document ID: /roh_data/filtered/fineweb-2-filterrobots_roh.jsonl.gz/14861

Il retgav positiv da manaschi vegn duvrà per amortisaziuns e reservas, quai surtut per bajetgs da la construcziun auta e bassa. Plinavant metta la vischnanca ina summa da 500’000 francs en las reservas per finanziar ils custs restants da la meglieraziun generala.
La radunanza communala ha ultra da quai approvà senza cuntravuschs il reglement d'indemnisaziun dal Consorzi da scoletta e scola primara scolaviva, sco era dal Consorzi da scola superiura scolaviva. Er il credit brut da 2,4 milliuns francs per il lavuratori forestal e la tegia d'uaul en Val Verena è vegnì concedì unanimamain.